ທ່ານ ປອ ໄຊສົມພອນ ພົມວິຫານ ໄດ້ສະແດງຄວາມຍິນ ດີຕ້ອນຮັບອັນອົບອຸ່ນມາຍັງ ທ່ານ ຜູ້ຕາງໜ້າຂອງອົງການອຸຍນິເຊັບຄົນໃໝ່ ປະຈຳ ສປປ ລາວ, ພ້ອມທັງສະແດງຄວາມຂອບໃຈຕໍ່ການຮ່ວມມື ແລະ ການຊ່ວຍເຫຼືອຂອງອົງການອຸຍນີເຊັບ ຕໍ່ ສປປ ລາວ ໃນໄລຍະຜ່ານມາ ໂດຍສະເພາະແມ່ນການຈັດຕັ້ງ ປະຕິບັດບັນດາໂຄງການ ແລະ ກິດຈະກຳຕ່າງໆພາຍໃຕ້ແຜນງາ ຂອງອົງການອຸຍນີເຊັບທີ່ສອດຄ່ອງກັບແຜນພັດທະນາເສດຖະກິດ-ສັງຄົມແຫ່ງຊາດຂອງ ສປປ ລາວ.
ນອກນັ້ນ, ການຕິດພັນກັບການຈັດຕັ້ງປະຕິບັດເປົ້າໝາຍສະຫັດສະ ວັດ ເພື່ອການພັດທະນາຂອງ ອົງການ ສປຊ (2000-2015), ການຈັດຕັ້ງປະຕິບັດເປົ້າໝາຍການພັດທະນາແບບຍືນຍົງ ຫຼຶ ປພຍ (2015 -2030), ບັນດາ ໜ້າວຽກບູລິມະສິດຕິດພັນກັບການສົ່ງເສີມ ແລະ ປົກປ້ອງເດັກນ້ອຍ ກໍຄື ການຮັບປະກັນໃຫ້ເດັກນ້ອຍລາວທຸກຄົນໄດ້ຮັບການພັດທະນາ ແລະ ມີອະນາຄົດທີ່ດີ, ໂດຍສະເພາະ ຂໍ້ລິເລີ່ມ ຄົນລາວ ລຸ້ນ ປີ 2030.
ສຳລັບທິດທາງການຮ່ວມ ມືໃນຕໍ່ໜ້າ, ທັງສອງຝ່າຍຈະໄດ້ ສືບຕໍ່ສຸມໃສ່ການຈັດຕັ້ງປະຕິບັດ ແຜນການຮ່ວມມືລະຫວ່າງອົງ ການອຸຍນີເຊັບ ແລະ ລັດຖະ ບານ ສປປ ລາວ ສົກ 2017 -2021 ເຊິ່ງກວມເອົາ 5 ຂົງເຂດເປົ້າ ໝາຍຄື: ວຽກງານສາທາລະນະສຸກ ແລະ ໂພຊະນາການ; ນ້ຳສະ ອາດ ແລະ ວຽກງານສຸຂະອະນາ ໄມ ແລະ ການປ່ຽນແປງຂອງ ດິນຟ້າອາກາດ; ການສຶກສາ; ການປົກປ້ອງເດັກ ແລະ ວຽກ ງານອື່ນໆທີ່ປິ່ນອ້ອມ, ໂດຍຖືສຳ ຄັນການມີສ່ວນຮ່ວມຂອງທຸກ ພາກສ່ວນໃນສັງຄົມ. ແຜນການ ຮ່ວມມືດັ່ງກ່າວແມ່ນມີຄວາມສຳ ຄັນໃນການປະກອບສ່ວນໃນການ ສະໜັບສະໜູນການຈັດຕັ້ງປະຕິບັດແຜນພັດທະນາເສດຖະກິດ-ສັງຄົມແຫ່ງຊາດ 5 ປີ ຄັ້ງທີ VIII ແລະ ຈະມີການສືບຕໍ່ໃຫ້ການຮ່ວມ ມືຊ່ວຍເຫຼືອ ສປປ ລາວ ໃນແຜນ ພັດທະນາເສດຖະກິດ-ສັງຄົມ 5 ປີ ຄັ້ງທີ IX ໃນອະນາຄົດ, ເວົ້າລວມ ກໍແມ່ນການປະກອບສ່ວນເຂົ້າໃນການຈັດຕັ້ງຜັນຂະຫຍາຍເປົ້າໝາຍການພັດທະນາແບບຍືນຍົງ ຫຼື ປພຍ (SDGs) ແຕ່ນີ້ຮອດປີ 2030.
ທ່ານ ປອ ໄຊສົມພອນ ພົມວິຫານ ຍັງໄດ້ກ່າວອວຍພອນໃຫ້ທ່ານ ຜູ້ຕາງໜ້າອົງການອຸຍນີເຊັບ ຄົນໃໝ່ປະສົບຜົນສຳເລັດໃນການປະຕິບັດໜ້າທີ່ວຽກງານຢູ່ ສປປ ລາວ. ທ່ານ ດຣ ນາງ ເພຍ ຣີແບນໂລ ບຣິດ ໂຕ ກໍໄດ້ສະແດງຄວາມ ຂອບໃຈ ຕໍ່ການຕ້ອນຮັບອັນອົບ ອຸ່ນຂອງ ທ່ານ ປອ ໄຊສົມພອນ ພົມວິຫານ ແລະ ທ່ານຢືນຢັນວ່າ: ອົງການອຸຍນີເຊັບ ຈະສືບຕໍ່ໃຫ້ ການຮ່ວມມືຢ່າງເຕັມສ່ວນກັບ ລັດຖະບານ ສປປ ລາວ ໃນການ ຈັດຕັ້ງປະຕິບັດແຜນການຮ່ວມ ມືລະຫວ່າງອົງການ ແລະ ລັດ ຖະບານລາວ ໃຫ້ໄດ້ຮັບໝາກຜົນ ສູງສຸດ.
KPL